Kalle Bask

Kalle Bask (s. 19. lokakuuta 1982 Helsinki) on suomalainen kilpapurjehtija. Hän sijoittui Lontoon 2012 kesäolympialaisissa Lauri Lehtisen kanssa seitsemänneksi.

Bask on kilpaillut Optimistijolla-, E-jolla-, 470- ja 49er-luokissa. 49erissa hän kilpaili ensin Janne Uusi-Autin kanssa ja vuodesta 2009 lähtien Lauri Lehtisen gastina. Lehtinen ja Bask sijoittuivat MM-kilpailuissa 11:nneksi vuonna 2010, 16:nneksi vuonna 2009 sekä 19:nneksi vuosina 2011 ja 2012. EM-kilpailuissa parin sijoitukset ovat viides vuonna 2009 sekä yhdestoista vuosina 2010 ja 2011. Vuonna 2011 he sijoittuivat esiolympialaisissa kahdeksanneksi.

Bask lopetti kilpauransa vuonna 2014. Hän edusti Nyländska Jaktklubbenia ja häntä valmensi Jan Thorström.

 Lähteet 




Viitteet

Luokka:Suomalaiset kilpapurjehtijat
Luokka:Vuonna 1982 syntyneet
Luokka:Elävät henkilöt